पाएं अपने शहर की ताज़ा ख़बरें और फ्री ई-पेपरडाउनलोड करें
रामगढ़/रांची। दामोदर उफनाई तो शास्त्री नगर मुहल्ले की गलियों को वीरान कर गई। कल सुबह नौ बजे जब हादसा हुआ और 11 लोगों के पानी में बहने की खबर मिली तो मुहल्ले वासी दामोदर तट पर पहुंच गए। बच्चे, बूढ़े और जवान, महिलाओं का हुजूम घर छोड़ कर बच्चों को तलाशने निकल पड़ा। शास्त्रीनगर की गलियां सूनी हो गईं।
युवाओं की टोली नदियों के किनारे-किनारे चल रही थी, तो सड़कों से बुजुर्गों और महिलाओं का भीड़ गुजर रही थी। बच्चों की तलाश में परिजनों का रुदन ही सुनाई दे रहा था, लेकिन शास्त्रीनगर में कोई भी व्यक्ति नहीं बचा।
अधिकारियों ने एकबार मुहल्ले का दौरा किया लेकिन किसी से मुलाकात नहीं हुई। मीडिया के लोग विनोद विश्वकर्मा के घर पहुंचे लेकिन वहां घर में ताला लटका मिला। इस घर के आठ सदस्य एक साथ पानी में बह गए थे। हालांकि छह मिले लेकिन दो बेटियों की तलाश में पूरा परिवार लगा था। आज सुबह तक किसी का पता नहीं चल सका है।
बह गईं कई मशीनें
इधर उफनाई दामोदर ने करमा गांव के पास चल रहे एनएचएआई के काम को भी बाधित कर दिया। वहां एनएचएआई के ठेकेदारों का मोटरपंप नदी में लगा था। पानी अचानक तेज हुआ और मोटर पंप भी बह गया। पंप चालक ने बताया कि यह तीसरी बार हुआ है जब पंप बह गया है। उसके अनुसार पंप की तलाशी बेकार साबित होती है। जब तक पानी कम होता है वह चोरी हो जाता है।
आगे की स्लाईड्स पर और तस्वीरें -
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn